### Beslutningstema

I denne sag skal Tønder Kommunes Integrationspolitik 2024-2027 samt Strategi for integration af flygtninge i Tønder Kommune 2024-2027 til politisk godkendelse efter høring.

### Historik

Kommunalbestyrelsen vedtog den 25. juni 2020 Tønder Kommunes politik på integrationsområdet for perioden 2020-2023. Den gældende politik blev udarbejdet, som følge af en del lovgivningsmæssige ændringer på flygtningeområdet, og med udgangspunkt i en revidering af kommunens første Integrationspolitik fra 2013.

Arbejdsmarkedsudvalget godkendte i april 2023, at der skulle foretages en revidering af politikken.

### Sagsfremstilling

Tønder Kommunes Integrationspolitik 2024-2027

Integrationspolitikken beskriver visionen for integrationen i lokalsamfundet af de udenlandske borgere og deres familier, der kommer som flygtninge og bliver bosat i kommunen.

Politikken skal understøtte fokuspunktet Den aktive borger i Tønder Kommunes Visions- og Strategiplan 2022-2025.

Visionen på integrationsområdet er, at alle nytilkomne flygtninge bliver aktive medborgere. Medborgere, der tager ansvar for eget liv og egen integration, og som har et ønske om at integrere sig gennem lokale fællesskaber og på arbejdsmarkedet.

For at realisere visionen er det vigtigt, at der er fokus på integration, selvforsørgelse og hjemrejse. Det skal tænkes ind på tværs af alle de kommunale fagområder, både på politisk og administrativt niveau.

Integration kan ikke løses snævert af det offentlige. Integrationen opstår og lykkes i fællesskabet mellem den enkelte flygtning, kommunen, civilsamfundet og frivillige/sociale organisationer.

Strategi for integration af flygtninge i Tønder Kommune 2024-2027

Strategien sætter retning for, hvordan vi realiserer politikkens vision. Strategien skal være med til at sikre, at flygtninge som kommer til Tønder Kommune har de samme muligheder som alle andre borgere i kommunen. Samtidigt oplister den særlige initiativer og indsatser, som vedrører netop denne målgruppe.

Indsatserne er beskrevet med udgangspunkt i den lovgivning, som er specifikt for målgruppen, ligesom den beskriver, hvordan vi i Tønder Kommune vil realisere områdespecifikke tiltag.

Indsatserne er opdelt i tre spor, der illustrerer det tidsmæssige perspektiv i opgaven:

* En ny start i Tønder Kommune rummer primært elementer, som vedrører den første tid i kommunen, hvor mange forskellige indsatser kører sideløbende for at sikre den lokale integration.
* At bo og leve i Tønder Kommune indeholder indsatser, som der vil være varigt behov for under opholdet i kommunen/[adresse].
* Hjemvenden til oprindelseslandet, også kaldet repatriering, omfatter den vejledning og de indsatser, som hører under en eventuel hjemvenden til hjemlandet.

Integrationspolitikken og den tilhørende strategi vil blive sendt til endelig behandling i Kommunalbestyrelsen i december 2023.

Direktøren for Teknik/Miljø, Service & Beskæftigelse indstiller, 4. oktober 2023, pkt. 5:

at forslag til Tønder Kommunes Integrationspolitik 2024-2027 samt Strategi for integration af flygtninge i Tønder Kommune 2024-2027 godkendes,

at sagen sendes i høring i Socialudvalget, Børn- og Skoleudvalget, Kultur- og Fritidsudvalget, Sundhedsudvalget, Handicaprådet og Ældrerådet, og

at Arbejdsmarkedsudvalget efterfølgende behandler høringssvarene i december 2023.

Indstillingen godkendt.

Alberte Laursen deltog ikke i mødet.

Sagen genoptages

Tønder Kommunes Integrationspolitik 2024-2027 samt Strategi for integration af flygtninge i Tønder Kommune 2024-2027 har været i høring i Socialudvalget, Børn- og Skoleudvalget, Kultur- og Fritidsudvalget, Sundhedsudvalget, Handicaprådet og Ældrerådet.

Der bakkes op om Integrationspolitikken. Kultur- og Fritidsudvalget opfordrer til at erfaringer fra projektet Multietniske landsbyer tænkes ind i det videre arbejde. Udvalget henleder opmærksomheden på, at voksne i den arbejdsdygtige alder også har gavn af at være en del af kultur- og fritidslivet. Handicaprådet har bekymringer med hensyn til den sprogbarriere der evt. kan opstå, specielt i forhold til handicappede borgere.

Ørni Dahl tænkes ind i det videre arbejde med udmøntning af politikken og strategien.

### Direktøren for Teknik/Miljø, Service & Beskæftigelse indstiller,

|  |  |
| --- | --- |
| at | Arbejdsmarkedsudvalget behandler høringssvarene, |
| at | Tønder Kommunes Integrationspolitik 2024-2027 godkendes, |
| at | Strategi for integration af flygtninge i Tønder Kommune 2024-2027 godkendes, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Arbejdsmarkedsudvalget, 6. december 2023, pkt. 3:

Indstillingen anbefales.

Beslutning fra Økonomiudvalget, 14. december 2023, pkt. 18:

Indstillingen anbefales.

### Beslutning

Indstillingen godkendt.

Kaspar Bach, Mia Paulsen og Ragner Winther deltog ikke i mødet.